E be e le mesong ya Sontaga ge Zahara a thala seswantšho ka phapošiborobalelo bja gagwe. Ting tong, pele ya lebati la ka pele ya lla. Zahara o ile a kitima a bula lebati. E be e le koko wa gagwe.
“Ke rekile kgogo ya go bešwa kua lebenkeleng le legolo,” a realo Koko. Kgogo e be e tsentšwe ka gare ga phakhethe ye tšhweu ye kgolo gomme e be e le borutho ge Zahara a e swara. E be e na le monkgo o mobose!
“Ke swanetše go ya mošomong,” Tate a realo a eya lebating la ka pele. “Ke tla boa ka moragonyana.”
“Zahara,” a mmitša. “Etla mo, gona bjale.”
Zahara o tsebile gore ge Mma a mmitša ka lentšu la go befelwa, o swanetše go kitima. Ka lebelo, a bea kherayone fase, a kitimela ka moraleng. “Ke eng, Mma?” a botšiša.
“O jele serope? Go na le yo a tšerego serope ka moka ga sona a se ja,” a realo Mma a šupa kgogo.
Mma a boela ka ntlong. O be a befetšwe kudu. “Ga go yo a jelego serope,” a realo. “Bjale se kae?”
Mma a phaphatha diatla tša gagwe. “Go bjalo! Ke se se diregilego! Mosadi wa kua lebenkeleng le legolo wa go rekišetša Koko kgogo o swanetše a se tšere a se fa motho yo mongwe.”
“Aowaowa,” a realo Koko. “Ke mo kgopetše kgogo ya go bešwa ya go felelela. Ke lefetše kgogo ya go bešwa ka moka ga yona, bjale o e ngwathile. Gomme e ka se re lekane ka matena.” Koko a thoma go lla.
Zahara o ile a kwa bohlokwa ge a bona Koko a lla gomme le yena a thoma go lla. Moya wa Mma wa ya fase. Boraro bja bona ba dula fase ba lla ba be ba lla.
“Ke rata go bolela le molaodi,” Mma a realo ge ba fihla fao. O boletše ka lentšu la pefelo gomme molaodi a tla a kitima.
“Go na le motho yo a tšerego serope sa kgogo ya rena!” Mma, Koko le Zahara ba bolela sammaletee.
“Moreki yo o re o tšere serope sa kgogo ya gagwe ya go bešwa,” a realo molaodi.
Mosadi a thuthumela ka dieteng tša gagwe. “Ke a le tshephiša, ga se ka se tšea. Ga se ka se tšea,” a realo.
Molaodi o be a befetšwe kudu. “Efa batho ba kgogo ye nngwe ya go bešwa gona bjale,” a realo. “Koko, ke tla go fa kgogo ye nngwe ya go bešwa mahala, le khekhe ya tšhokolete, e le ge ke kgopela tshwarelo.”
Gomme, Mma, Koko le Zahara ba ya gae le kgogo ya go bešwa ye mpšha ka mokotleng wo mošweu, le khekhe ya tšhokolete ye kgolo ka lepokising.
Ge ba fihla gae, ke ge Tate a boile mošomong. “Le be le ile kae?” a botšiša. “Gona nkane le sa hlwa le eja matena?”
“Aowaowa,” a realo Tate. “Ke dirile taba ye mpe. Ke tšere serope ge ke be ke eya mošomong. Ke be ke swerwe ke tlala, gomme e nkga bose.”
“Gomme ke go tsentše kgopolo ya gore a ka be a e tšere ka hlogong ya gago,” a realo Zahara. “Aowaowa!”
“Ke phošo ya ka,” a realo Tate. “Ke be ke swerwe ke tlala. Ke tšere serope. Hle, bitša mosadi wa khaonthara ya dikgogo tša go bešwa.”
Mosadi wa khaonthara ya dikgogo tša go bešwa o ile a tšhoga ge a bona Mma, Tate, Koko le Zahara. “O se nkobe mošomong hle,” a realo go molaodi.
Efela Tate a ntšha sekhwama a fa molaodi tšhelete ya kgogo ya go bešwa le khekhe ya tšhokolete. Gomme a fa mosadi phakhethe. “Ke ye,” a realo. “Re swarele ka ge re go tsentše bothateng. Ipshine ka tšona.”